2014. gada 3. septembrī Rīkojums Nr. 467

Rīgā (prot. Nr. 46 34. §)

**Par Zāļu valsts aģentūras 2014. gada budžeta apstiprināšanu**

1. Saskaņā ar Likuma par budžetu un finanšu vadību 41. panta 1.2 daļu apstiprināt Zāļu valsts aģentūras 2014. gada budžeta ieņēmumus 4 609 718 *euro* apmērā un izdevumus 6 202 724 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2014. gada 1. janvāri 1 593 006 *euro* apmērā) atbilstoši šā rīkojuma pielikumam.

2. Zāļu valsts aģentūrai maksas pakalpojumu un citu pašu ieņēmumu naudas līdzekļu atlikumu uz 2014. gada 1. janvāri 613 116 *euro* apmērā ieskaitīt Veselības ministrijas pamatbudžetā.

3. Atzīt par spēku zaudējušu Ministru kabineta 2013. gada 31. oktobra rīkojumu Nr. 515 "[Par Zāļu valsts aģentūras 2014. gada budžeta apstiprināšanu](http://likumi.lv/doc.php?id=252494)" (Latvijas Vēstnesis, 2013, 215. nr.).

Ministru prezidente Laimdota Straujuma

Finanšu ministra vietā –

satiksmes ministrs Anrijs Matīss